de Phalli impudici germinalione dissertatio. 661 
differre videtur, quum humiditatis auctae incitamento statim alterum 
provocetur. 
Quum enim ad asservanda haec corpuscula methodo a nobis exco- 
gitata^) inter laminas vitreas ea in aqua hermetice inclusissemus et sub 
microscopio examinaremus, e blastorum fuscescentium cellulis hic illic 
protuberantias excrescere observavimus pellucidas, quae nonnullis 
horis in stolones quasi produci vidimus. Ex adspectu diverso claris- 
sime apparuit, has protuberantias non excrescentias membranae cellu- 
larum fuscescentis esse, sed eodem modo hic ac in granulis pollinis 
plurimis cellulam quamque duplici instructam esse membrana, qua- 
rum interior exteriore perrupta in utriculum tenerrimum et longissi- 
mum excrescat. Constat vero, unamquamque cellulam facultate prae- 
ditam esse excrescentias singulas emittendi, quum ex eodem corpu- 
sculo principali vel viginti viderim stolones proficiscentes. 
Quum difficillimum sit, stadiorum sequentium exemplaria in 
statu naturali invenire, atque exemplaria hermetice in aqua inclusa 
propter aeris defectum brevissimo tempore incrementi finem faciant, 
experiendum nobis fuit, num primi stadii blasti, quos creberrimos 
invenimus, inter laminas vitreas in aqua submersi aéris auxilio cre- 
scere pergant. 
Ne aqua evaporatione tolleretur, laminis vitreis congruentibus 
cerae globulos tres interposuimus, quibus et coniungerentur et a pres- 
sione blastorum prohiberentur, atque charta bibula humectata circum- 
dedimus. Res ex voto contigit, atque apparet, eodem modo sine ullo 
dubio germinationem et evolutionem sporarum minutissimarum, quae 
in quovis medio scrutatoris oculos effügiunt, observari posse, quum 
nihil impediat, quominus nutrimentum, quo forsan indigeant, appo- 
namus et germinationem pro sporarum natura aut in aqua, aut in aere 
humido provocemus; sed diutissimo tempore multas indigere notum 
*) Conf. Jahresbericht der schles. Gesellschaft für vaterl. Kultur von 1841. S.87. 
* 
